CELEX: 32003R1217
Language: ro
Date: 2003-07-04 00:00:00
Title: Regulamentul (CE) nr. 1217/2003 al Comisiei din 4 iulie 2003 de stabilire a specificațiilor comune pentru programele naționale de control al calității în domeniul siguranței aviației civile (Text cu relevanță pentru SEE)

07/Volumul 12
            
            
               RO
            
            
               Jurnalul Ofícial al Uniunii Europene
            
            
               21
            
         32003R1217
   
               L 169/44
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1217/2003 AL COMISIEI
   
   din 4 iulie 2003
   de stabilire a specificațiilor comune pentru programele naționale de control al calității în domeniul siguranței aviației civile
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2320/2002 al Parlamentului European și al Consiliului din 16 decembrie 2002 de stabilire a unor norme comune în domeniul siguranței aviației civile (1), în special articolul 7 alineatul (1),
   întrucât:
   
               (1)
            
            
               Dezvoltarea și punerea în aplicare, de către fiecare stat membru, a unui program național de control al calității în domeniul siguranței aviației civile este esențială pentru asigurarea eficienței programului său național de siguranță în domeniul aviației civile, în conformitate cu articolul 5 alineatul (3) din Regulamentul (CE) nr. 2320/2002.
            
         
               (2)
            
            
               Specificațiile privind programul național de control al calității în domeniul siguranței aviației civile, care urmează să fie aplicat de către statele membre, trebuie să asigure o abordare armonioasă din acest punct de vedere. Prin urmare, regulamentul reprezintă cel mai potrivit instrument în acest scop.
            
         
               (3)
            
            
               Monitorizarea programelor naționale de control al calității în domeniul siguranței aviației civile la nivelul Comunității necesită o abordare armonizată a evaluării conformității la nivel național.
            
         
               (4)
            
            
               Pentru a fi eficiente, controalele de conformitate trebuie efectuate cu regularitate de către autoritatea competentă. Acestea nu trebuie să fie supuse nici unei restricții referitoare la obiect, la stadiu sau la momentul în care ele sunt efectuate. Ele trebuie să îmbrace cele mai potrivite forme astfel încât să se asigure eficiența lor.
            
         
               (5)
            
            
               Trebuie să se acorde prioritate elaborării unei metodologii comune detaliate pentru controalele de conformitate.
            
         
               (6)
            
            
               Este necesar să se conceapă o modalitate armonizată de raportare privind măsurile luate în scopul îndeplinirii obligațiilor stipulate în prezentul regulament și privind situația în domeniul siguranței aeriene la aeroporturile aflate pe teritoriile statelor membre.
            
         
               (7)
            
            
               Programele naționale de control al calității în domeniul siguranței aviației civile trebuie să se bazeze pe cele mai bune practici. Statele membre trebuie să-și transmită reciproc asemenea practici.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului pentru Siguranța Aviației Civile,
            
         ADOPTĂ PREZENTUL REGULAMENT:
   CAPITOLUL I
   OBIECTIVE ȘI DEFINIȚII
   Articolul 1
   Obiective
   Prezentul regulament stabilește specificațiile comune pentru programul național de control al calității în domeniul siguranței aviației civile, care se aplică de către fiecare stat membru. Acestea includ stabilirea unor cerințe comune pentru programele de control al calității, a unei metodologii comune privind desfășurarea controalelor și a unor cerințe comune pentru controlori.
   Articolul 2
   Definiții
   În înțelesul prezentului regulament se aplică următoarele definiții:
   
               1.
            
            
               „autoritate competentă” înseamnă autoritatea națională desemnată de un stat membru în conformitate cu articolul 5 alineatul (2) din Regulamentul (CE) nr. 2320/2002 pentru a asigura coordonarea și monitorizarea aplicării programului său național de siguranță în domeniul aviației civile;
            
         
               2.
            
            
               „control de conformitate” înseamnă orice procedură sau metodă folosite pentru monitorizarea conformității efectuate la nivel național. Procedeul include controale privind siguranța, inspecții, expertize, teste și investigații;
            
         
               3.
            
            
               „controlor” înseamnă orice persoană care efectuează controale de conformitate la nivel național;
            
         
               4.
            
            
               „deficiență” înseamnă lipsa conformității cu cerințele de siguranță aeriană;
            
         
               5.
            
            
               „inspecție” înseamnă o examinare a aplicării unuia sau mai multor aspecte ale măsurilor și ale procedurilor de siguranță, cu scopul de a stabili eficiența cu care ele sunt puse în aplicare;
            
         
               6.
            
            
               „investigație” înseamnă examinarea unui incident în domeniul siguranței aeriene și o explicare a cauzei sale, cu scopul de a se evita repetarea acestuia și de a se lua în considerație o acțiune în justiție;
            
         
               7.
            
            
               „program de control al calității” înseamnă programul de control al calității în domeniul siguranței aviației civile naționale;
            
         
               8.
            
            
               „control al siguranței” înseamnă o examinare în profunzime a tuturor aspectelor legate de măsurile și procedurile de securitate pentru a stabili dacă ele se aplică în mod constant și la un nivel constant din punct de vedere al standardului;
            
         
               9.
            
            
               „incident de securitate” înseamnă un eveniment cu implicații negative pentru securitatea și siguranța persoanelor și a bunurilor;
            
         
               10.
            
            
               „expertiză” înseamnă o evaluare a operațiilor cu scopul de a identifica cerințele de securitate. Aceasta include identificarea punctelor vulnerabile de care s-ar putea profita pentru a se comite un act de ingerință ilegală, în pofida aplicării măsurilor și procedurilor de siguranță, precum și recomandarea de măsuri compensatorii de protecție proporționale cu amenințarea de a se confrunta cu orice risc identificat;
            
         
               11.
            
            
               „probă” înseamnă o testare a măsurilor de securitate aeriană în care autoritatea competentă inițiază sau simulează intenția de a comite un act ilegal cu scopul de a examina eficiența și modul de aplicare a măsurilor existente de securitate.
            
         CAPITOLUL II
   CERINȚE COMUNE PENTRU PROGRAMELE DE CONTROL AL CALITĂȚII
   Articolul 3
   Putere decizională a autorității competente
   Pentru a asigura eficacitatea programului național de siguranță a aviației civile, statele membre acordă autorității competente puterea decizională necesară punerii în aplicare a programului.
   Articolul 4
   Conținutul programului de control al calității
   (1)   Programul de control al calității conține toate măsurile necesare monitorizării actului de control, menite să evalueze cu regularitate modul de aplicare a programului național de siguranță a aviației civile, inclusiv politicile pe care acestea se întemeiază.
   (2)   Programul de control al calității include și rezolvă următoarele aspecte:
   
               (a)
            
            
               structura organizațională, atribuții și resurse;
            
         
               (b)
            
            
               fișele posturilor și calificările tuturor controlorilor responsabili pentru desfășurarea programului de control al calității;
            
         
               (c)
            
            
               activități de monitorizare operațională, incluzând tipurile, scopul, conținutul, frecvența și obiectul controlului de conformitate cu regulile de siguranță, ale inspecțiilor, expertizelor și testelor, precum și grila de conformitate, amploarea și atribuțiile investigațiilor, după caz;
            
         
               (d)
            
            
               activități de remediere a deficiențelor care să furnizeze detalii privind raportarea deficiențelor, urmărirea și remedierea, cu scopul de a asigura în mod eficient îndeplinirea cerințelor de siguranță aeriană;
            
         
               (e)
            
            
               măsuri de aplicare; și
            
         
               (f)
            
            
               comunicarea și raportarea activităților desfășurate, precum și gradul de îndeplinire a cerințelor de siguranță aeriană.
            
         Articolul 5
   Monitorizarea conformității
   (1)   Punerea în aplicare a programului național de siguranță a aviației civile face obiectul monitorizării.
   (2)   Monitorizarea se realizează în conformitate cu programul de control al calității, luându-se în considerare gradul de risc, tipul și natura operațiunilor, standardul de aplicare precum și alți factori și analize care necesită o monitorizare mai frecventă.
   (3)   Administrarea, stabilirea priorităților și organizarea programului de control al calității se realizează independent de aplicarea operațională a măsurilor luate în cadrul programului național de siguranță a aviației civile.
   Articolul 6
   Raportare
   (1)   Statele membre prezintă Comisiei, anual, un raport cu privire la măsurile luate pentru a-și îndeplini obligațiile care rezultă din prezentul regulament precum și la situația în domeniul securității aviației pe aeroporturile situate pe teritoriul lor. Principalele cerințe legate de raportare sunt prezentate în anexa I.
   (2)   Perioada de referință pentru acest raport este 1 ianuarie - 31 decembrie. Raportul se prezintă în termen de maximum două luni de la încheierea perioadei de referință. În mod excepțional, se prezintă un raport pentru perioada 19 iulie 2003 - 31 decembrie 2003 până la sfârșitul lunii februarie 2004.
   CAPITOLUL III
   METODOLOGIA COMUNĂ PENTRU EFECTUAREA CONTROALELOR DE CONFORMITATE
   Articolul 7
   Efectuarea controlului de conformitate
   Activitățile de monitorizare a conformității includ atât activități anunțate cât și activități neanunțate.
   Articolul 8
   Clasificarea gradului de conformitate
   Controalele privind securitatea în aviație, inspecțiile și testele evaluează aplicarea programului național de siguranță a aviației civile pe baza sistemului armonizat de clasificare a gradului de conformitate prezentat în anexa II.
   CAPITOLUL IV
   CERINȚE COMUNE PENTRU CONTROLORI
   Articolul 9
   Disponibilitatea controlorilor
   Fiecare stat membru întreprinde măsurile adecvate pentru a se asigura de disponibilitatea unui număr suficient de controlori pentru efectuarea tuturor activităților de monitorizare a conformității.
   Articolul 10
   Criterii de competență pentru controlori
   (1)   Fiecare stat membru se asigură că toți controlorii care exercită funcții în numele autorității competente dețin calificările adecvate, inclusiv experiență practică și teoretică suficientă în materie.
   (2)   Controlorii dispun de:
   
               (a)
            
            
               o bună înțelegere a programului național de siguranță a aviației civile și a modului în care acesta se aplică în cadrul operațiunilor care fac obiectul examinării;
            
         
               (b)
            
            
               acolo unde este cazul, cunoștințe privind măsurile stricte și aplicabilitatea lor în statul membru în cauză și în amplasamentul care face obiectul examinării;
            
         
               (c)
            
            
               cunoștințe practice adecvate privind procedurile și tehnologiile de securitate în aviație;
            
         
               (d)
            
            
               cunoștințe privind principiile, procedurile și metodele folosite în controlul conformității;
            
         
               (e)
            
            
               cunoștințe practice despre operațiunile care fac obiectul examinării.
            
         CAPITOLUL V
   DISPOZIȚII COMUNE
   Articolul 11
   Diseminarea celor mai bune practici
   Statele membre informează Comisia privind cele mai bune practici referitoare la programele de control al calității, la metodologiile specifice controlului de conformitate și la controlori. Comisia transmite aceste informații statelor membre.
   Articolul 12
   Prezentul regulament intră în vigoare în a douăzecea zi de la publicarea în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 iulie 2003.
      
         
            Pentru Comisie
         
         Loyola DE PALACIO
         
         
            Vicepreședinte
         
      
   
   
      (1)  JO L 355, 30.12.2002, p. 1.
   ANEXA I
   ORIENTĂRI PRIVIND RAPORTAREA CĂTRE COMISIE
   Structură organizațională, responsabilități și resurse
   
               —
            
            
               Modalități de organizare a controlului de calitate, responsabilități și resurse, inclusiv modificări viitoare planificate (a se vedea articolul 4 alineatul (2) litera (a));
            
         
               —
            
            
               Număr de controlori - curent și planificat (a se vedea articolul 9);
            
         
               —
            
            
               Calificările controlorilor - facilități de instruire utilizate și resurse (a se vedea articolul 4 alineatul (2) litera (b) și articolul 10);
            
         
               —
            
            
               Explicație pentru cazul în care programul de control al calității nu se aplică în întregime pentru partea respectivă.
            
         Activități de monitorizare operațională
   
               —
            
            
               Stadiul de realizare a activităților operaționale: tipuri, scop, conținut, frecvență și obiect pentru toate activitățile de monitorizare (a se vedea articolul 4 alineatul (2) litera (c)), inclusiv numărul de controale de conformitate per aeroport și per sector în cadrul cerințelor privind măsurile de securitate (ex: controlul accesului, protecția aeronavelor, inspecția bagajelor de mână) acolo unde acestea sunt adecvate și posibile;
            
         
               —
            
            
               Proporționalitatea activităților de monitorizare operațională în raport cu activitățile de teren (a se vedea articolul 5 alineatul (2));
            
         
               —
            
            
               Nivel de conformitate per sector în cadrul cerințelor de securitate aviatică (ex: controlul accesului, protecția aeronavelor, inspecția bagajelor de mână) (a se vedea articolul 8);
            
         
               —
            
            
               Explicație pentru cazul în care activitățile operaționale nu se aplică în întregime.
            
         Activități de remediere a deficiențelor
   
               —
            
            
               Stadiul de realizare a activităților de remediere a deficiențelor (a se vedea articolul 4 alineatul (2) litera (d));
            
         
               —
            
            
               Principalele aspecte problematice referitoare la aplicarea cerințelor privind securitatea aviatică (ex: controlul accesului, protecția aeronavelor, inspecția bagajelor de mână);
            
         
               —
            
            
               Principalele activități întreprinse sau planificate având scopul de a remedia (ex: instruire și informare în domeniul securității, seminarii, programe stimulative);
            
         
               —
            
            
               Măsuri de punere în aplicare utilizate (a se vedea articolul 4 alineatul (2) litera (e)).
            
         Situația în domeniul securității aviatice în aeroporturi
   
               —
            
            
               Contextul general al situației privind securitatea aviatică pe aeroporturile din statul membru.
            
         ANEXA II
   Sistemul de clasificare armonizată a conformității
   Următoarea clasificare a conformității se folosește pentru evaluarea aplicării programului național de siguranță a aviației civile.